Væggerløse

Væggerløse er en by på det sydlige Falster i Danmark med 1 330 innbyggere (2023). Den ligger i Guldborgsund kommune, Region Sjælland. 

På en høy bakke i byen finner man Væggerløse kirke, som stammer fra år 1100. I Væggerløse er det dessuten en butikk, et forsamlingshus, en skole, et pleiehjem og et misjonshus.
For bilister som har kommet med  fergen fra Gedser vil nok byen være mest kjent for Væggerløse Bakke, som bryter opp det monotone landskapet på Sydfalster. 

Byen var tidligere (før 2007) administrasjonssenter for Sydfalster kommune.

Fra Væggerløse er det 8 kilometer til Nykøbing Falster, 16 til Gedser, 23 til Stubbekøbing, 34 til Maribo og 38 kilometer til Vordingborg. 

 Referanser 

 Eksterne lenker 


Kategori:Byer i Region Sjælland
Kategori:Guldborgsund kommune